உடல் நிறத்தை மாந்தளிர் போன்ற மாமை நிறம் என்றும், பசலை நிறத்தை எரிமலர் பீர்க்கம் பூ போன்ற நிறம் என்றும் அகநானூறு குறிப்பிடுகின்றது. – 45. *எண்ணெய் ஊற்றி அகலில் எரியும் தீ மஞ்சள் நிறமாகத் தோன்றும். பீர்க்கம் பூவும் மஞ்சள் நிறம் . எனவே பசலை என்பது மேனியில் தோன்றும் மஞ்சள் நிறம் எனத் தெரிகிறது. கொன்றையம் பசு வீ நம்போல் பசக்கும் – என்று தலைவி கூறுவதாகக் குறுந்தொகைப் பாடல் குறிப்பிடுகின்றது. – 183. கொன்றைப் பூவும் மஞ்சள் நிறம். இது மேலே சொன்ன கருத்தை வலியுறுத்துகின்றது.  மயங்கிசைக் கொச்சகக் கலிப்பா தாழிசை அன்றென்னை அணைக்கவர அகன்றொதுங்கி னேன் பசப்போ இன்றென்னைத் தின்கிறதே யார்க்குரைப்பேன் அம்மம்ம 1181	1 அவர்விலகிச் சென்றாலும் அளித்துள்ளார் எனப்பசப்பு கவலைபாய்என்மேனி கவ்வியதே அம்மம்ம 1182	2